Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек ЩIэныгъэм и махуэм теухуа и хъуэхъу
ПщIэ зыхуэсщI школакIуэхэ, студентхэ, егъэджакIуэхэ, адэ-анэхэ!
ЩIэныгъэм и махуэмкIэ, апхуэдэу гъэ еджэгъуэщIэм зэрыщIидзэжымкIэ си гуапэу сынывохъуэхъу!
А гуфIэгъуэ пIалъэр щIэблэ псоми я дежкIэ лъапIэщ, сыту жыпIэмэ, дэ тщыщ дэтхэнэ зыми и къэкIуэнур куэдкIэ елъытащ школым щыщIэсымрэ студенту щыщытымрэ. Япэ классым щIэтIысхьэхэм я дежкIэ ар Iуэху гъэщIэгъуэнхэмкIэ гъэнщIа школ гъащIэм хиубыдэу яч япэ лъэбакъуэщ, еджакIуэхэмрэ студентхэмрэ я дежкIэ еджэным и къыкIэлъыкIуэ лъэхъэнэщ, я ныбжьэгъухэмрэ фIыуэ ялъагъу я егъэджакIуэхэмрэ щахуэзэж зэманщ.
Дэ псори дрогушхуэ егъэджэныгъэмкIэ хэкум щызэтеува системэм. Ауэ дунейм псынщIэу зехъуэж, апхуэдэу щыщыткIэ, еджэнри и купщIэкIэ, и фIагъкIэ щIэуэ щытын хуейщ. Ар гъащIэм тэмэму зэредгъэзэгъыфым елъытащ ди республикэм и къэкIуэнур, абы ис дэтхэнэ зыми и псэукIэнур. Мис абыхэм къыхэкIкIэ дэ нобэ дыхущIокъу иджырей зэманым къезэгъ егъэджэкIэ зэтедгъэувэну.
Гъэ еджэгъуэщIэм дыпэроувэж. Ар IэмалыщIэхэм, хэкIыпIэщIэхэм, плъапIэщIэхэм я зэманщ. ЕджакIуэхэмрэ студентхэмрэ щIэныгъэм и дуней удэзыхьэхым и щIэщыгъуэр зыхащIэну, егъэджакIуэхэмрэ адэ-анэхэмрэ тэмакъкIыхьагърэ губзыгъагъэрэ яхэлъыну си гуапэу сохъуэхъу.
Насып, мамырыгъэ, фIыгъуэ, ефIэкIуэныгъэ фиIэну си гуапэщ! МахуэшхуэмкIэсынывохъуэхъу!
